Patma raseksa ("Rafflesia arnoldii") iku tetuwuhan parasit obligat kang misuwur amarga duwé kembang ukuran gedhé banget, malah dadi kembang gedhé dhéwé ing donya. Tuwuhan iki tuwuh ing jaringan tetuwuhan mrambat (liana) "Tetrastigma" lan ora duwé godhong saéngga ora bisa ngayahi fotosintesis. Tetuwuhan iki endemik ing Pulo Sumatra, mligi pérangan kidul (Bengkulu, Jambi, lan Sumatra Kidul). Taman Nasional Kerinci Seblat minangka laladan konservasi utama spésies iki. Jinis iki, bebarengan karo anggota génus "Rafflesia" liyané, kaancam statusé akibat penggundulan alas. Ing Pulo Jawa tuwuh mung siji jinis patma parasit, "Rafflesia patma".